**ПОДАВАНЕ НА СИГНАЛИ В СУХОПЪТНИТЕ ВОЙСКИ**

Сигнал до Командването на Сухопътните войски се подава за установено нарушение от страна на длъжностно лице от състава на Сухопътните войски.

Писмен сигнал се подава на адреса на Командването на Сухопътните войски – София, 1606. Бул „Ген. Е. Тотлебен“ № 34 **като на плика се поставя надпис „Сигнал“ или „СИГНАЛ ПО ЗЗЛПСПОИН“ или** на електронен адрес hot\_line\_sv@armf.bg). В писмения сигнал лицето посочва: трите имена, адрес и телефон на подателя, електронен адрес; имената на лицето, срещу което се подава сигнала; конкретни данни и описание на нарушението; подпис, електронен подпис или друга идентификация на подателя.

 Писмен сигнал за нарушение по чл.3 от Закона за защита на лицата, подаващи сигнали или публично оповестяващи информация за нарушения (ЗЗЛПСПОИН), се подава на посочените по -горе адреси, чрез формуляр за регистриране на сигнал за подаване на информация за нарушение съгласно ЗЗЛПСПОИН.

Устен сигнал може да се подаде на телефон +359 292 23232.

В 7-дневен срок след подаването на писмен сигнал, получаването му се потвърждава на посочения в сигнала адрес, а в случай, че е по реда на ЗЗЛПСПОИН, се предоставя неговия уникален идентификационен номер (УИН) и дата.

 Не се разглеждат анонимни сигнали и сигнали за нарушения, извършени преди повече от две години.

Сигналите, подавани по реда и при условията на ЗЗЛПСПОИН, да са свързани с дейността на Сухопътните войски, в една от посочените по – долу области:

1. Обществени поръчки;
2. Опазване на околната среда;
3. Защита на неприкосновеността на личния живот и личните данни;
4. Сигурност на мрежите и информационните системи;
5. Трудово законодателство.

**Обработване на лични данни.**

Личните данни се обработват на основание чл. 6, пар. 1, б. „в“ от Регламент (ЕС) 2016/679 (Общ регламент относно защитата на данните) във връзка със задълженията, които произтичат от Закона за защита на лицата, подаващи сигнали или публично оповестяващи информация за нарушения (ЗЗЛПСПОИН). Предоставянето на лични данни за целите на подаване на сигнали за нарушение е задължително изискване, за да се разгледа сигнала.

**Права на подателя на сигнал:**

* да прецени дали желае да подпише документирания устен сигнал;
* да бъде информиран за получаването на сигнала, до 7 дни след получаването;
* да получи информация за процедурите за външно подаване на сигнали към Комисията за защита на личните данни (КЗЛД) или към институциите, органите, службите и агенциите на Европейския съюз;
* да бъде информиран за препращането на сигнала до КЗЛД, при необходимост;
* да му бъдат съобщени предприетите действия, окончателните резултати от проверката по сигнала и мотивите.

Формуляр за подаване на сигнали по ЗЗЛПСПОИН е публикуван на страницата на Комисията за защита на личните данни.

Сигналът по ЗЗЛПСПОИН се препраща до Комисията за защита на личните данни, при наличие на законовите основания за това.

 **Военнослужещите подават сигнали съгласно чл.148 от Устава за войсковата служба на въоръжените сили на Република България – до компетентните длъжностни лица, сигналите се разглеждат по реда на АПК или ЗЗЛПСПОИН.**